02/12/2019 | Administración LocalMunicipal
Ortigueira
Secretaría
Exposición pública da modificación inicial do Regulamento orgánico municipal

ANUNCIO EXPOSICIÓN PÚBLICA DA MODIFICACIÓN INICIAL DO REGULAMENTO ORGÁNICO MUNICIPAL O Concello Pleno, na sesión ordinaria do catorce de novembro de de dous mil dezanove, acordou “MODIFICAR INICIALMENTE o Regulamento orgánico do Concello de Ortigueira, nos seguintes termos: “PRIMEIRO.–Modificar a denominación do capítulo IV do Regulamento orgánico municipal pasando a ser: “Das actas das sesións do Pleno e Xunta de Goberno e das resolucións”. SEGUNDO.–Modificar o artigo 35 do Regulamento orgánico municipal cuxa redacción pasaría a ser a seguinte: “Artigo 35.–Actas das sesións plenarias. Primeiro. –As actas das sesións do Pleno constarán en documentos asinados electronicamente pola persoa titular da Secretaría xeral e pola persoa titular da Presidencia do Pleno ou persoa que a substitúa. As sinaturas destes documentos terán todas as garantías esixidas pola normativa reguladora dos documentos electrónicos. Segundo. –As actas das sesións do Pleno adoptarán o sistema de acta en soporte electrónico incorporando o arquivo audiovisual da sesión. A acta en soporte electrónico con incorporación do arquivo audiovisual da sesión defínese como un documento electrónico e multimedia que conteña, como mínimo: 1. A consignación expresa dos seguintes datos: lugar de reunión, data e hora de inicio e finalización da sesión, indicación do carácter ordinario ou extraordinario, persoas asistentes con expresión dos seus cargos (presidente/a, vogais e demais) e os membros que se escusasen, orde do día, contido dos acordos alcanzados, se fora o caso, así como a expresión do sentido do voto dos membros.2. A gravación da sesión cun arquivo de audio e vídeo que recolla a literalidade das intervencións de cada un dos oradores identificando hora, minuto e segundo e que se referenciará no documento electrónico do acta.3. Sinatura electrónica: a sinatura electrónica de curso legal da persoa que exerce a Secretaría Xeral, que dota de fe pública a dito documento e da persoa que exerza a presidencia do Pleno. Unha vez asinado este ficheiro xerarase unha certificación que identifica o vídeo asinado correspondente a esa sesión que se asinará electronicamente pola/o secretaria/secretario e pola Presidencia do Pleno e se incorporará ao expediente electrónico de cada sesión, acreditativo da autenticidade e integridade do mesmo. Terceiro. –O ficheiro resultante da gravación xunto coa certificación expedida polo/a secretario/a da súa autenticidade e integridade do mesmo e cantos documentos en soporte electrónico se utilicen como documentos da sesión, incorporaranse á acta da sesión sen necesidade de facer constar nela a transcrición literal das deliberacións. Cuarto. –Para garantir a integridade das gravacións, ademais da sinatura electrónica de todos os documentos, realizarase o selado de tempo dos mesmos, incluído no vídeo. (selo de tempo ou timestampings TSA) e todos os ficheiros asinados dixitalmente poderán ser consultados mediante o código de verificación seguro (CVS) no portal de reprodución do acta dixital do Concello. Quinto. –O resultado de gravación da sesión deberá estar dispoñible na web municipal que se habilite ao efecto no prazo máximo de cinco días hábiles desde a súa celebración e estará a disposición dos cidadáns, como mínimo, durante todos os anos do mandato da Corporación municipal actual en cada momento. Sexto. –O libro electrónico de actas do Pleno formarase pola agregación cronolóxica e numerada correlativamente das actas sucintas das sesións e o vídeo e audio da sesión na forma descrita.” TERCEIRO.–Modificar o artigo 37 do Regulamento orgánico municipal cuxa redacción pasaría a ser a seguinte: Artigo 37.–Libros de actas e resolucións.1. Os libros de actas e resolucións estarán en soporte electrónico e formarase pola agregación cronolóxica e numerada correlativamente das correspondentes actas e resolucións nos termos previstos na normativa aplicable.2. A aplicación informática que soporte tales libros deberá garantir a integridade, autenticidade, calidade, confidencialidade, protección e conservación dos ficheiros electrónicos correspondentes. CUARTO.–Derrogar o artigo 38 do Regulamento orgánico municipal relativo ás resolucións de Alcaldía. QUINTO.–Establecer unha disposición transitoria coa seguinte redacción: Disposición transitoria En tanto non estean dispoñibles os medios necesarios para a implantación do sistema de confección de actas ao que se fai alusión no artigo 35, a redacción das actas en soporte electrónico seguirá deixando constancia escrita das opinións emitidas polos grupos políticos e concelleiros/as xa sexa de forma literal ou sintetizada.” De conformidade co artigo 49 da Lei 7/1985, reguladora das Bases de Réxime Local, ponse en coñecemento xeral que os citados acordos, co seu respectivo expediente, están expostos ó público polo prazo de 30 días hábiles, contados a partires da publicación deste anuncio no Boletin Oficial da Provincia de A Coruña, con fin de que os interesados poidan formular dentro do citado prazo as alegacións ou suxestións que estimen oportunas. O expediente atópase a disposición dos interesados no portal de transparencia da sede electrónica do Concello de Ortigueira. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro do regulamento Ortigueira, 26 de novembro de 2019. O alcalde Juan Vicente Penabad Muras